คออักเสบมีหนองในลำคอ มีเสมหะ เป็นบ้างครั้ง จะเกี่ยวกะต่อม ทอลซิล ไมครับ แต่ก้อกินอาหารได้ไม่เจ็บคอ มาก เป็นมาสี่ ห้า วันแล้ว ไปหาที่คลีนิกมาแล้วไห้ยากินกับฉีดยา ไห้ครับ แต่รู้สึกเหมือนไม่เบาเลย. จะทำใงดี...
สวัสดีค่ะ อาการเจ็บคอมีเสมหะ อาจเกิดจาก1.คออักเสบหรือคอหอยอักเสบ (pharyngitis)มักเป็นผลจากการที่กำลังเป็นโรคไข้หวัดหรือไข้หวัดใหญ่อยู่ ซึ่งเกิดจากเชื้อไวรัสอาการ ได้แก่มีไข้ ไอ มีเสมหะ เจ็บคอ เสียงแหบ จาม มีน้ำมูก คัดจมูก ตาแดง ปวดหัว ปวดเมื่อยตัว เป็นต้น มักหายได้เองภายใน 1 สัปดาห์มีประมาณ 10-15% ที่คออักเสบเกิดจากเชื้อแบคทีเรีย ซึ่งมักจะมีไข้สูง หนาวสั่น ปวดหัว ปวดเมื่อยตัว คอแดง เจ็บคอมาก ทำให้กลืนอาหารและน้ำได้ลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต2.ทอนซิลอักเสบ(Tonsillitis)สาเหตุส่วนใหญ่ประมาณ 70%-80% เกิดจากเชื้อไวรัสที่ทำให้เกิดไข้หวัด ไข้หวัดใหญ่ หรือเชื้อไวรัสอื่น ๆ อีกหลายชนิด อีกประมาณ 15-20% เกิดจากเชื้อแบคทีเรีย โดยหากเกิดจากเชื้อไวรัส จะมีอาการของไข้หวัดร่วมกับต่อมทอนซิลทั้งสองข้างโตและแดงเล็กน้อย ส่วนใหญ่มักจะหายได้เองภายใน 7-10 วัน หากเป็นทอนซิลอักเสบจากเชื้อแบคทีเรีย จะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก อาจตรวจพบต่อมน้ำเหลืองที่ข้างคอด้านหน้าโต ต่อมทอนซิลทั้งสองข้างจะบวมโต สีแดงจัด และมักมีแผ่นหนองอยู่บนทอนซิล มักไม่มีอาการของไข้หวัดดังนั้นหาก สามารถกลืนอาหารได้ตามปกติโดยไม่ได้เจ็บคอมาก ไม่ได้มีไข้สูง และต่อมทอนซิลไม่ได้บวมโตแดงชัดเจน อาการที่เป็นอยู่ก็น่าจะเป็นเพียงไข้หวัด ที่เกิดจากการติดเชื้อไวรัสค่ะการดูแลตนเองให้หายเร็วและบรรเทาอาการ ได้แก่ การดื่มน้ำเปล่ามากๆ อย่างน้อยวันละ 8-10 แก้ว โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์บ้วนปากล้างลำคอด้วยน้ำเกลือบ่อยๆ เป็นต้นหากอาการบ่งชี้ว่าน่าจะเกิดจากเชื้อแบคทีเรีย คือไข้สูง เจ็บคอมาก กลืนลำบากและทอนซิลบวมโตมาก สีแดงจัด มีจุดหนองชัดเจน จึงควรยาปฏิชีวนะทานค่ะ